সারাদেশে যখন জঙ্গি আর জামায়াত নেতাদের অস্ফালন, তখন সরকার বুনছেন যুদ্ধাপরাধী বিচারের বীজ। এই সুযোগে রাজশাহীতে মাদ্রাসার আড়ালে জঙ্গি প্রশিক্ষণ। দুই হুজি নেতা ৫ দিনের রিমান্ডে। নিষিদ্ধ জঙ্গি সংগঠন হরকাতুল জিহাদের (হুজি)  শীর্ষ নেতা আবদুল হান্নান ওরফে মাওলানা সাব্বির ও তার সহযোগী আইনুল হককে জিজ্ঞাসাবাদের জন্য পাঁচদিনের রিমান্ড মঞ্জুর করেছেন আদালত। জঙ্গি নেতা আইনুল হক গত বছরের ৭ মার্চ এ প্রতিবেদককে জানিয়েছিলেন, তিনি ও তার স্ত্রী ওই মাদ্রাসার শিক্ষক। এছাড়া একজন নিরাপত্তারক্ষী স্বেচ্ছাশ্রম দেন। আর এটি দেখাশোনা করেন যশোর শিক্ষা বোর্ডের সাবেক এক চেয়ারম্যান, ফরিদ নামে এক ঠিকাদার ও মাসুদুল হক নামে এক ব্যবসায়ী। তবে এ তিনজনের কারও ফোন নম্বর তিনি তখন দিতে পারেননি। কোনো কমিটি নেই, অথচ এ মাদ্রাসাটি কওমি মাদ্রাসা বোর্ডের অনুমতিপ্রাপ্ত বলে  তিনি দাবি করেন। অবশ্য কোনো কাগজপত্র তিনি দেখাতে পারেননি। স্থানীয়দের অভিযোগ, গভীর রাতে ওই মাদ্রাসায় কান্নার শব্দ পাওয়া যেত। এছাড়া রাতে বাড়িটিতে অপরিচিত ও বোরখা পরা নারীরা যেতেন। সন্ধ্যার পর থেকে গভীর রাত পর্যন্ত তাদের আসা-যাওয়া চলত। স্থানীয় বাসিন্দা সাজেদুর রহমান অভিযোগ করেন, গভীর রাতে ওই বাড়িতে অপরিচিত লোকজনের যাতায়াতের ব্যাপারে জানালেও পুলিশ কোনো পদক্ষেপ নেয়নি। এদিকে র‌্যাবের হাতে হুজি নেতা আইনুল হক গ্রেফতার হওয়ার পর গতকাল ওই মাদ্রাসায় অভিযান চালান গোয়েন্দা সংস্থার সদস্যরা। তবে সেখানে কাউকে পাওয়া যায়নি।  বাড়ির মালিক মোতাহার হোসেন জানান, বাড়িতে থাকা আইনুল হকের স্ত্রী কয়েকদিন আগে চলে গেছেন। তবে কোথায় গেছেন তা তিনি জানেন না। আইনুল হক ও তার স্ত্রী এ অঞ্চলে হুজির হয়ে সদস্য সংগ্রহের কাজ করতেন। দরিদ্র মানুষকে মাদ্রাসা শিক্ষার নামে দলে ভিড়িয়েছেন। দু'বছর ধরে এ তৎপরতা চলেছে বলে তারা নিশ্চিত হয়েছেন। আইনুল হকের স্ত্রীকে গ্রেফতার করা গেলে এ অঞ্চলে হুজির হয়ে কাজ করা অন্য সদস্যদের নামও জানা যাবে বলে সূত্রটি মনে করে। তবে এখনও এ ধরনের কোনো খবর নেই নগরীর বোয়ালিয়া মডেল থানা পুলিশের কাছে। বোয়ালিয়া থানার অফিসার ইনচার্জ খান  শাহরিয়ার আহমেদ বলেন, তারা বিষয়টি সম্পর্কে খোঁজখবর নেওয়া শুরু করেছেন। গতকাল মঙ্গলবার ঢাকার অতিরিক্ত বিচার বিভাগীয় হাকিম কাজী শহীদুল ইসলাম এ আদেশ দেন। আদালতে আইনুলের পক্ষে জামিন চাওয়া হলে তা নাকচ করেন বিচারক। এদিকে রাজশাহী নগরীর অভিজাত এলাকা হিসেবে পরিচিত উপশহরের একটি বাড়িতে মাদ্রাসার আড়ালে জঙ্গি আস্তানা গড়ে তুলেছিলেন হুজি নেতা আইনুল হক। র‌্যাবের হাতে আইনুল গ্রেফতার হওয়ার পর মাদ্রাসাটি বন্ধ করে দেওয়া হয়। পালিয়ে গেছেন ওই মাদ্রাসায় শিক্ষক হিসেবে কর্মরতরা। যারা সেখানে শিক্ষা নিতেন তাদেরও কোনো খোঁজ মেলেনি। ঢাকার  কেরানীগঞ্জের আটিবাজার এলাকার পাঁচগোনা সরকারি প্রাথমিক বিদ্যালয়ের পাশের একটি বাসা থেকে রোববার রাতে মাওলানা সাব্বির ও আইনুল হককে গ্রেফতার করে র‌্যাব। এ সময় তাদের কাছ থেকে ২৮টি সিডি, বিভিন্ন জঙ্গি সংগঠনের ৯টি পুস্তিকা, আরবি ভাষায় লেখা চারটি বইসহ মোট ২৪টি বই উদ্ধার করা হয়। এ ঘটনায় সোমবার তাদের বিরুদ্ধে কেরানীগঞ্জ থানায় একটি মামলা করেন র‌্যাব-১০-এর উপ-সহকারী পরিচালক (ডিএডি) আলতাফ হোসেন মোল্লা। তিনি আবেদনে উল্লেখ করেন, তারা নতুন সদস্য সংগ্রহের জন্য মিলিত হয়েছিল বলে প্রাথমিক জিজ্ঞাসাবাদে স্বীকার করেছেন। এ বিষয়ে আরও তথ্য  জানতে তাদের জিজ্ঞাসাবাদ করা প্রয়োজন। হুজির দু'জঙ্গিকে গ্রেফতারের পর সোমবার এক সংবাদ সম্মেলনে র‌্যাবের লিগ্যাল অ্যান্ড মিডিয়া উইংয়ের পরিচালক কমান্ডার এম সোহায়েল বলেন, দেশকে অস্থিতিশীল করতে নাশকতার উদ্দেশ্যে আবারও সংগঠিত হচ্ছে নিষিদ্ধ জঙ্গি সংগঠন হরকাতুল জিহাদ (হুজি)। তারা গোপনে নতুন সদস্য সংগ্রহ ও প্রশিক্ষণ কার্যক্রম চালাচ্ছে।